**53. УПРАВЉАЊЕ ЗАЛИХАМА**

Залихе спадају у обртна средства због тога што се репродукују у периоду краћем од годину дана или најдуже у току једног производног циклуса. Оне омогућавају да се процес производње и продаје у предузећу обављају нормално, односно без застоја или уз минималне поремећаје. Проблеми управљања залихама су обимни и сложени, због чега треба размотрити само следећа питања: врсте залиха, трошкове залиха и основне одлуке о залихама сировина и материјала .

1. **ВРСТЕ ЗАЛИХА**

Залихе се групишу и три велике групе :

**\* Залихе сировина и материјала**

**\* Залихе недовршене производње**

**\* Залихе готових производа**

**ЗАЛИХЕ СИРОВИНА И МАТЕРИЈАЛА** обухватају ситан инвентар и амбалажу. Ове залихе представљају добра која се налазе у складишту, односно нису још предата у производњу. Нпр. у аутомобилској индустрији то су разне врсте лимова, пластике, боја или већ готови делови и склопиви набављени од коопераната. Залихе различитих врста штофова, поставе, конца и дугмади карактеристични су за предузећа која производе конфекцију итд.

**ЗАЛИХЕ НЕДОВРШЕНЕ ПРОИЗВОДЊЕ** представљају средства која се налазе у текућој производњи. На њима се још обављају производне операције да би се комплетирали готови производи. У наведеној аутомобилској индустрији, аутомобили који се још монтирају у производним погонима, представљају залихе недовршене производње, односно код конфекцијеје то незавршена одећа на којој су поједине операције још у току.

**ЗАЛИХЕ ГОТОВИХ ПРОИЗВОДА** - Готови производи су завршена добра у производном предузећу, која су спремна за продају , као што су у наведеном примеру аутомобили и завршена одећа који се одмах могу испоручити купцима. У трговинским предузећима ради се о залихама робе намењене продаји купцима.